 ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC

HOTĂRÂREA Nr. 254 /25.08.2017
privind modificarea HCL nr. 246/04.08.2017 – privind acordarea unui ajutor financiar pentru achiziţionarea unui sistem de încălzire şi apă caldă alternativ sistemului centralizat de termoficare şi aprobarea condiţiilor de acordare a ajutorului financiar

Consiliul Local al Municipiului Miercurea Ciuc, întrunit în şedinţa extraordinară din data de 25.08.2017;

Având în vedere:


- Raportul de specialitate nr. 70381/2017 al Biroului public de asistenţă socială prin care s-a propus adoptarea unei hotărâri privind acordarea unui ajutor financiar pentru achiziţionarea unui sistem de încălzire şi apă caldă alternative sistemului centralizat de termoficare şi aprobarea condiţiilor de acordare a ajutorului financiar;


- Rapoartele comisiilor:  - pentru administraţia publică, juridică, apărarea ordinii publice, respectarea drepturilor şi libertăţilor cetăţenilor;





    -de studii, prognoze economico-sociale, buget, finanţe, agricultură, administrarea domeniului public şi privat;

- Hotărârea nr. 58/2017 privind aprobarea bugetului de venituri şi cheltuieli pe anul 2017 cu modificările și completările ulterioare;

- Dispoziţiile art. 28, alin. (2) şi alin. (5) din Legea nr. 416/2001 privind venitul minim garantat, cu modificările şi completările ulterioare;


- Dispoziţiile art. 41 şi art. 43 din Normele Metodologice de aplicare a prevederilor Legii nr. 416/2001 privind venitul minim garantat, aprobate prin HG nr. 50/2011, cu modificările şi completările ulterioare;

  
-Hotărârea nr. 155/2017 privind aprobarea propunerilor tehnice pentru reducerea pierderilor pe sistem de distribuţie şi transport 
  
În baza art.36 alin.(1), art.45 alin.(3) şi art.115 alin.(1) lit.b) precum şi art.124 din Legea nr. 215/2001 privind administraţia publică locală, republicată, cu modificările şi completările ulterioare;
H O T Ă R Ă Ş T E

Art.I. Se modifică pct. IV. Din anexa 1 privind criteriile de eligibilitate şi va avea următorul cuprins:

Persoanelor care pot beneficia de ajutor financiar pentru achiziţionarea unui sistem de încălzire şi apă caldă alternativ sistemului centralizat de termoficare, debranşate de la sistemul centralizat de termoficare după data de 01.04.2017 pe baza aprobarea propunerilor tehnice pentru reducerea pierderilor pe sistem de dis  tribuţie şi transport al energiei termice în Miercurea-Ciuc:

Sunt persoane fizice cu domiciliul/reşedinţa pe raza Municipiului Miercurea-Ciuc;
Are calitatea de proprietar/coproprietar sau a înstrăinat apartamentul/locuinţa de domiciliu pentru care se solicită sprijinul financiar, cu păstrarea dreptului de uzufruct/habitaţie viageră;

Este legal împuternicit, prin procură notarială specială, de către proprietarul/beneficiarul dreptuluin de uzufruct viager/habitaţie viageră şi solicită sprijinul pentru încălzirea locuinţei în numele său;
Nu înregistrează obligaţii de plată restante la bugetul local (taxe, impozite, amenzi, orice sume datorate), întreţinere, utilităţi (apă, gunoi etc.);

Au folosit pentru încălzirea locuinţei în sezonul rece 2016-2017 energie termică în sistem centralizat, este branşat la data de 01.04.2017, iar debranşarea să se realizeze în urma imposibilităţii distribuirii de agent termic de către furnizorilor de energie termică;

Condiţii privind veniturile: ajutorul financiar se acordă:
1. persoana singură care are un venit net mediu lunar sub 1.450 lei;

2. pentru familia formată din 2 sau mai mulţi membri care au un venit net mediu lunar pe membru de familie sub 1.054 lei;

3. reprezintă cazuri sociale.
Art.II.Cu aducerea la îndeplinire a prezentei hotărâri se însărcinează Biroul public de asistenţă socială din cadrul aparatului de specialitate al primarului municipiului Miercurea-Ciuc.

Art.III. Prezenta hotărâre se comunică:

a) Instituţiei Prefectului Judeţului Harghita;


b) Primarului Ráduly Róbert Kálmán;


c) Viceprimarului Szőke Domokos;

d) Biroului public de asistenţă socială;

 e) Va fi adusă la cunoştinţa locuitorilor municipiului Miercurea-Ciuc, prin mass-media şi prin afişare la sediul Primăriei Municipiului Miercurea-Ciuc
	        

                 Preşedintele şedinţei
                    ORBÁN ZSOLT
	 

Contrasemnează pentru legalitate – Secretarul  municipiului
 WOHLFART RUDOLF

